પૂર્વ વડાપ્રધાન અટલ બિહારી વાજપેયીના નિધનથી સમગ્ર દેશ શોકની લાગણી અનુભવી રહ્યો છે. રાજનેતા, અભિનેતા બધા આ ન્યૂઝ સાંભળીને દુ:ખી છે. અટલજીના પાર્થિવ શરીરને તેમના ઘરે અંતિમ દર્શન માટે રાખવામાં આવ્યું છે અને અહીં તેમને પસંદ કરનારા લોકોની ભીડ ઉમટી છે. બીજી તરફ બોલિવૂડના ઘણા સેલિબ્રિટીઝે પણ સોશિયલ મીડિયા પર પોતાનું દુ:ખ વ્યક્ત કર્યું છે. બોલિવૂડના કિંગ શાહરુખ ખાને પણ શોક વ્યક્ત કર્યો અને કહ્યું કે, તે ભાગ્યશાળી છે કે, અટલજીએ તેની જિંદગીને પ્રભાવિત કરી છે.